Lolland-Falsters Stifts-Tidende, 1833-06-25
Væddeløbet ved Slagelse den 10de de, fandt Sted for en talrigere Folkeforsamling end i Fjor, alle Pladse vare besatte, og et endnu større Antal ikke betalende Tilskuere saaes paa de langs ved Banen værende høie Steder. Sikkert havde i det Hele indfundet sig henved 7,000 Mennesker. Banen var i Aar saa fast og god, som den kunde ønskes. Til Kampdommer valgtes atter Hr. Kammerherre, Greve af Lerche. J det første Løb, for Hingster og Hopper af enhver Alder, tilhørende Bønder i Sjælland og tillagte i de danske Provindser, vandt Gaardmand Grehm i Havreholm den første Præmie (100 Rbd. r. S.) med en sort 6 Aars Hingst; Gaardmand Ole Hansen i Lorup anden Præmie (50 Rbd. r. S.) med en sort 6 Aars Hoppe, og Gaardmand Anders Jensens Enke i Svebølle, tredie Præmie (et Sølvbæger) med en mørkbruun 10 Aars Hoppe. J det andet Løb, for Heste af hvilkensomhelst Race, Alder og Kjøn, Fuldblod alene undtagen, tilhørende Selskabets Medlemmer, seirede Grev C. Reventlows rødblissede 4 Aars Hoppe Fenella, og vandt saaledes den første Præmie (600 Rbd. r. S.); Staldmester v. Haxthausens sortblissede 4 Aars Hoppe Teklatog anden Præmie (200 Rbd. r. S.), og en, GrevE. Reventlow tilhørende, bruun 6 Aars Hoppe, falden efter den kgl. Hingst Lord Elgin, tredie Præmie (80 Rbd. r. S.) J det tredie Løb, for Hingster og Hopper af enhver Alder, fødte i de danske Provindser og tilhørende Selskabets Medlemmer, Halvblod eller mere forædlede Heste udelukkede, vandt Hr. Proprietair Madsen, med en sort 6 Aars Hoppe, den første Præmie (300 Rbd. r. S.); Hr. Propriet. Thalbitzer, med en guul 7 Aars Hoppe, den anden Præmie (100 Rbd. r. S.) og Hr. Forpagter Neergaard paa Løvenborg, med en sort 5 Aars Hoppe, den tredie Præmie (50 Rbd.)J det fjerde Løb, for 3, 4 og 5-aarige Heste af hvilkensomhelst Race og Kjøn, tilhørende Selskabets Medlemmer, Fuldblod alene undtagen, vandt Hr. Capitain Recke, ved sin rødskimlede 8 Aars Vallat Klinke, Pocalen, og Grev C. Reventlow, ved sin rødblissede 4 Aars Hoppe Fenella, anden Præmie (60 Rbd.), som han skjænkede til Anvendelse for Væddeløbsbanen ved Slagelse. Efter endt Væddeløb var Hesteskue og Auction. Til Skuet var anmeldt 6 Heste, til Auctionen, 25, hvoriblandt mange Hingster og i det Hele taget fortrinlige Dyr; men kun 2 Hopper bleve solgte, og kjøbte af Selskabet til Hesteavlens Fremme (den ene, falden efter en arabisk Hingst i Lolland, nu bedækket af Fuldblodshingsten Haard og formodentlig drægtig, for 205 Rbd.; den anden, falden efter den kgl. Stodhingst, "den gamle Neger", for 100 Rbd.) til Bortlodning blandt Selskabets Medlemmer. Efter Forlydende vil næste Gang træffes den Foranstaltning, at Hestene, som skulle sælges, forinden henstilles paa en egen Plads til Skue, for beqvemt at kunne tages i Betragtning af Kjøberne. Efter endt Auction var table d'höte paa selve Væddeløbsbanen. Der havdes 3 Restaurationstelte, og alene i det største spiste 120 Personer. Et privat Væddeløb i Trav fandt siden Sted. Væddelsbene begyndte Kl. 10; Auctionen Kl. 2. Publicums levende Deeltagelse, deels for enkelte heldige Ryttere, deels for de særskilte Løb, hvoriblandt flere maa nævnes som særdeles skjønne, yttrede sig ved det lyde(Slag. Av.) ligste bifaldyttringer.